ΓΡΑΠΤΗ ΕΡΩΤΗΣΗ P-2297/99

υποβολή: Dorette Corbey (PSE) προς την Επιτροπή

(29 Νοεμβρίου 1999)

Θέμα: Εξόρυξη φυσικού αερίου στη Waddenzee

Η ολλανδική κυβέρνηση, στο πλαίσιο της περί οικοτόπων οδηγίας 92/43/ΕΟΚ(1), ενέταξε την φυσική περιοχή Waddenzee στις Ειδικές Ζώνες Προστασίας (προστατευμένη περιοχή).

1. Γνωρίζετε ότι η ολλανδική κυβέρνηση σχεδιάζει να επιτρέψει τηνπό όρους εξόρυξη φυσικού αερίου στη Waddenzee;

2. έχετε ενημερωθεί για τη γνώμη εμπειρογνωμόνων (μεταξύ των οποίων η περιβαλλοντική μελέτη της Επιτροπής του 1996) ότι δεν πρέπει να αποκλείονται σημαντικές επιπτώσεις της εξόρυξης φυσικού αερίου στη μοναδική φυσική περιοχή Waddenzee; Συμμερίζεστε τη γνώμη αυτών των εμπειρογνωμόνων;

3. Συμφωνείτε μαζί μου ότι η εξόρυξη φυσικού αερίου μπορεί να είναι ασύμβατη με τιςποχρεώσεις για την προστασία της εν λόγω φυσικής περιοχής,ποχρεώσεις που απορρέουν από την οδηγία περί οικοτόπων; Θεωρείτε ότι, στην περίπτωση αυτή,πάρχουν πιεστικοί λόγοι μεγάλου δημοσίου συμφέροντος, έτσι ώστε να μπορεί να δικαιολογηθεί η εξόρυξη φυσικού αερίου στη Waddenzee, σύμφωνα με την οδηγία περί οικοτόπων; χετε ενημερωθεί για την ύπαρξη εναλλακτικών λύσεων όσον αφορά τις γεωτρήσεις αυτές στη Waddenzee;

4. χετε τη γνώμη ότι είναι αυστηρώς απαραίτητη μια νέα έρευνα, όπως αυτή που έχει de facto προτείνει η ολλανδική κυβέρνηση στις 5 Νοεμβρίου, σχετικά με το ερώτημα εάν η προτιθέμενη εξόρυξη φυσικού αερίου θα επιφέρει ανεπανόρθωτες ζημίες, δεδομένου του πλήθους των ερευνών που έχουν ήδη πραγματοποιηθεί; Πως εκτιμάται μια τέτοια έρευνα για μη αντιστρέψιμη ζημία,πό το φως του άρθρου 6.3 της οδηγίας περί οικοτόπων, όπου γίνεται λόγος για σημαντικές επιπτώσεις;

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(16 Δεκεμβρίου 1999)

1. Η Επιτροπή γνωρίζει από άρθρα εφημερίδων και άλλα μέσα ότι η ολλανδική κυβέρνηση αποφάσισε να επιτρέψει την εξόρυξη φυσικού αερίου στη Waddenseaπό ορισμένους όρους. Ωστόσο, σύμφωνα με τις πληροφορίες που διαθέτει η Επιτροπή έως σήμερα, η απόφαση αυτή πρέπει να συζητηθεί στο ολλανδικό Κοινοβούλιο προτού εφαρμοστεί.

2. Η Επιτροπή δεν έχει στοιχεία για το εν λόγω ζήτημα και, ως εκ τούτου, δεν μπορεί επί του παρόντος να εκφέρει γνώμη σχετικά με τις επιπτώσεις τέτοιου είδους εξόρυξης στη φυσική σημασία της Waddensea.

3. Η Waddensea συμπεριλαμβάνεται στις περιοχές που πρέπει να προστατεύονται ως ζώνες ειδικής προστασίας, κατά την έννοια της οδηγίας 79/409/ΕΟΚ του Συμβουλίου για τη διατήρηση των άγριων πτηνών(1), και ως ζώνη ειδικής διατήρησης κατά την έννοια της οδηγίας 92/43/ΕΚ του Συμβουλίου της 21ης Μαΐου 1992 για τη διατήρηση των φυσικών οικοτόπων και της άγριας χλωρίδας και πανίδας. Στο βαθμό που η Επιτροπή μπορεί να εκφέρει γνώμη, βάσει των περιορισμένων πληροφοριών που διαθέτει, η μελέτη των περιβαλλοντικών

επιπτώσεων, κατά την έννοια του άρθρου 6 παράγραφος 3, θα πρέπει να διενεργηθεί μόνο εφόσον δεν έχει ήδηλοποιηθεί τέτοια μελέτη. Οι μακροπρόθεσμες επιπτώσεις θα πρέπει να συμπεριλαμβάνονται στη μελέτη αυτή. Θα πρέπει να ληφθείπόψη, κυρίως, η αρχή της προφύλαξης. Αν, σύμφωνα με τη μελέτη, η εξόρυξη επιφέρει αρνητικές επιπτώσεις, ισχύει το άρθρο 6 παράγραφος 4. Αυτό συνεπάγεται ότι οι ολλανδικές αρχές πρέπει να αποδείξουν ότι δενπάρχουν εναλλακτικές λύσεις για την εξόρυξη και ότι επιβάλλεται, για λόγους σημαντικού δημοσίου συμφέροντος, η πραγματοποίησή της. Εφόσον μπορέσουν να αποδειχθούν τέτοιες αρνητικές επιπτώσεις, θα πρέπει να ληφθούν πριν από την εξόρυξη, πρόσθετα μέτρα, κατά την έννοια του άρθρου 6 παράγραφος 4 της οδηγίας 92/43/ΕΟΚ, προκειμένου να διασφαλιστεί η συνολική συνεκτικότητα του προγράμματος Natura 2000.

4. Το Αξιότιμο Μέλος του Κοινοβουλίου αναφέρθηκε στο σημείο 3 ανωτέρω. Σε αυτό μπορεί να προστεθεί ότι η έννοια «σημαντική επίπτωση» έχει ευρύτερη σημασία από την έννοια «μη αναστρέψιμη επίπτωση».

(1) ΕΕ L 103 της 25.4.1979.